تبتی مہایان (بدھ مت)

تبتی مہایان بدھ مت جیہڑا کہ سارے وسطی ایشیا  وچ پایا جاندا اے تعلیم اوپر زور دیندا اے – اچیچ منطق اتے مکالمے راہیں من اتے جذبات دی ککنتا نوں سمجھن لئی – تے ایس دے نال ڈاڈھا مراقبہ وی لوڑی دا اے۔ ایس وچ تنتر دی عبادت وی رلت ہوندی اے جدے وچ انسان تصور دی شکتی نوں ورت کے، اتے شریر دی لطیف شکتی نوں اپنے آپ نوں مہاتما بدھ بناون لئی کم وچ لیاوندا اے۔ ایہ کم خالی پن اتے درد مندی اوپر گوہ کرن نال ہوندا اے، تے ایس معاملے وچ ایہ سوچ کے کہ انسان آپوں مہاتما بدھ دا اک خاص روپ بن گیا اے۔ اسی کدے ایہناں نوں 'مراقبے دے رب" وی آکھنے آں، پر ایہ اپنے معنے یا کم دے لحاظ نال خدا وانگوں نئیں، کیوں جے بدھ مت کسے طراں وی کوئی کژت پرست دھرم نئیں۔ ہر بدھا-روپ مہاتما بدھ دے گیان دے اک پکھ دا مثالی روپ اے، جویں بدھی یا درد مندی۔ اپنے آپ نوں ایس طراں تک کے اتے ایدے نال جُڑے ہوئے پوتر شبد (منتر) پڑھ کے انسان نوں اپنے جھوٹے، منفی ذاتی تصور نوں نتھ پان اتے اوس روپ دے گُن پیدا کرن وچ مدد ملدی ہے۔ اجیہی عبادت بڑی اُگواڑی اے تے ایہ اک قابل استاد دی نگرانی ہیٹھ ہونی چاہیدی اے۔

تبتی بدھ مت وچ بوہت ساریاں رسماں اتے ورد شامل نیں، جس دا عام طور تے مقصد منفی طاقت اتے بھوت پریت دی دخل اندازی نوں مکاونا اے۔ ایہناں رسماں وچ انسان اپنے آپ نوں اک بڑے ڈاڈھے اتے غصے والے روپ وچ تکدا اے تاں جے بطور مراقبے دے سہائت دے ایس راہیں مشکلاں اوپر قابو پان لئی شکتی اتے خود اعتمادی حاصل کر سکے۔ ایس وچ تصور نوں ورت کے، مراقبہ کرن دے طریقیاں اوپر وی بڑا زور دتا جاندا اے تاں جے انسان پیار اتے درد مندی پیدا کر سکے۔

گٹھ:بدھ مت